**VŠEOBECNÉ ZÁVÄZNÉ NARIADENIE**

**č. 98/2019**

**o podmienkach poskytovania dotácií a darov z rozpočtu obce**

Obec na základe § 6 zákona č. 369/1990 Z. z. o obecnom zriadení v znení neskorších

predpisov a § 7 odst.1.písm. i), písm. 2, 4 zákona NR SR č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov

vydáva

Všeobecne záväzné nariadenie obce Boleráz o podmienkach poskytovania dotácií a darov z rozpočtu obce (ďalej lej „VZN“)

**§ 1 Predmet nariadenia**

(1) Dotácie z rozpočtu obce sa poskytujú :

* právnickým osobám, ktorých zakladateľom je obec a to na konkrétne úlohy a akcie vo verejnom záujme alebo v prospech rozvoja územia obce,
* inej obci a VÚC (ďalej len „žiadateľ“) ak zabezpečujú niektoré úlohy pre obec alebo ak ide o poskytovanie pomoci pri likvidácii následkov živelnej pohromy, havárie, alebo inej podobnej udalosti na ich území,
* ostatným právnickým osobám (ďalej len „žiadateľ“), fyzickým osobám – podnikateľom („žiadateľ“), ktoré majú sídlo alebo trvalý pobyt na území obce alebo ktoré pôsobia, vykonávajú činnosť na území obce, alebo poskytujú služby obyvateľom obce len na podporu všeobecne prospešných služieb, všeobecne prospešných alebo verejnoprospešných účelov

**§ 2 Základné pojmy**

(1) Pod pojmom dotácia sa rozumie nenávratný finančný príspevok poskytnutý z rozpočtu obce.

(2) Zdrojom na poskytovanie dotácií a darov sú vlastné príjmy bežného rozpočtu obce schváleného Obecným zastupiteľstvom na rozpočtované obdobie.

**§ 3 Poskytovanie dotácií**

(1) Obecné zastupiteľstvo obce v rozpočte obce na príslušný rozpočtový rok rozpočtuje podľa ods. 2 prostriedky na konkrétnu akciu, úlohu alebo účel použitia prostriedkov.

(2) Právnickej osobe, ktorej zakladateľom nie je obec a fyzickej osobe – podnikateľovi, ktoré majú sídlo alebo trvalý pobyt na území obce, môže obec poskytovať dotácie z rozpočtu obce len na podporu všeobecne prospešných služieb a všeobecne prospešných alebo verejnoprospešných účelov:

Všeobecne prospešné služby pre účely tohto VZN sa rozumejú:

a/ poskytovanie zdravotnej starostlivosti, sociálnej pomoci a humanitárnej starostlivosti,

b/ sociálna a charitatívna činnosť

c/tvorba, rozvoj, ochrana, obnova a prezentácia duchovných a kultúrnych hodnôt,

d/ ochrana ľudských práv a základných slobôd,

e/ vzdelávanie, výchova a rozvoj telesnej kultúry a športu,

f/ výskum, vývoj, vedecko-technické služby a informačné služby,

g/ tvorba a ochrana životného prostredia a ochrana zdravia obyvateľov obce

h/ služby na podporu regionálneho rozvoja a zamestnanosti,

i) zabezpečovanie bývania, správy, údržby a obnovy bytového fondu.

Verejnoprospešným účelom sa na základe tohto nariadenia rozumie:

a/ rozvoj a ochrana duchovných a kultúrnych hodnôt- vytváranie všestranných podmienok pre rozvoj záujmovo-umeleckej tvorivosti,

- podpora činnosti folklórnych súborov,

- uchovávanie a rozvíjanie miestnych tradícií,

b/ realizácia a ochrana ľudských práv alebo iných humanitných cieľov

c/ ochrana a tvorba životného prostredia

d/ zachovanie prírodných hodnôt

e/ ochrana zdravia

f/ ochrana práv detí, mládeže, seniorov

g/ rozvoj vedy, vzdelania, telovýchovy - podpora výkonnostného športu,

h/ plnenie individuálnej určenej humanitnej pomoci pre jednotlivca alebo skupinu osôb, ktoré

sa ocitli v ohrození života a alebo potrebujú naliehavú pomoc pri postihnutí živelnou

pohromou.

**§ 4 Podmienky poskytovania dotácie**

(1) Dotáciu v zmysle tohto VZN možno poskytnúť právnickej osobe a fyzickej osobe - podnikateľovi uvedenej v § 3 ods. 2 VZN na základe odôvodnenej písomnej žiadosti (príloha č. 1).

(2) Dotáciu možno poskytnúť podľa § 3 VZN na konkrétnu akciu, úlohu alebo účel použitia prostriedkov, schválených v rozpočte obce na príslušný rozpočtový rok.

(3) Písomná žiadosť musí obsahovať:

* 1. presné označenie a adresu žiadateľa (pri právnickej osobe a fyzickej osobe – podnikateľ uviesť obchodné meno, sídlo, IČO)
  2. účel poskytnutia dotácie (označenie konkrétneho použitia, úloh .........)
  3. peňažný ústav a číslo účtu, na ktorý možno dotáciu poukázať,
  4. údaje o predpokladaných nákladoch akcie, na ktorú sa žiada dotácia,
  5. rozsah, výška dotácie,
  6. podpis oprávnenej osoby,
  7. ak je žiadateľom nezisková organizácia alebo nadácia, doloží žiadateľ doklad o registrácii.

(4) Žiadosť o poskytnutie dotácie na nasledujúci rok právnická osoba a fyzická osoba – podnikateľ predkladajú na obecný úrad do 30. septembra kalendárneho roka. V mimoriadnych a opodstatnených prípadoch právnická osoba a fyzická osoba – podnikateľ môže podať žiadosť aj v inom termíne.

(5) Právnickej osobe a fyzickej osobe – podnikateľovi možno poskytnúť dotáciu z rozpočtu obce len jedenkrát za kalendárny rok a musí sa vyčerpať v tom kalendárnom roku, na ktorý bola schválená. Obec môže na základe odôvodnenej žiadosti povoliť výnimku z časového použitia rozpočtových prostriedkov poskytnutých obcou v príslušnom rozpočtovom roku formou dotácie.

(6) Dotáciu možno poskytnúť len žiadateľovi, ktorý má ku dňu podania žiadosti o poskytnutie dotácie vysporiadané záväzky voči obci.

(7) Pri rozhodovaní o výške dotácie sa prihliada predovšetkým na význam realizovaných činností daným žiadateľom pre obec, k finančnej náročnosti realizovaných činností a k účelnosti finančnej dotácie.

(8) Na poskytnutie dotácie z rozpočtu obce nie je právny nárok.

(9) O poskytnutí dotácie z rozpočtu obce rozhodujú poslanci OZ Boleráz.

(10) Dotácia z rozpočtu obce je len doplnkovým zdrojom a nie je možné z nej vykrývať celú činnosť žiadateľa.

(11) Pri poskytovaní dotácie sú prednostne podporované podujatia a činnosti usporiadané na území obce.

(12) Poskytnutá dotácia podlieha ročnému zúčtovaniu s rozpočtom obce. Právnická osoba a fyzická osoba – podnikateľ, ktorému bola poskytnutá dotácia je povinná zúčtovať prostriedky do 30 kalendárnych dní po ich použití, najneskôr však do 30.11 kalendárneho roka.

(13) Ak poskytnuté prostriedky nemožno vyčerpať do konca kalendárneho roka, právnická osoba a fyzická osoba – podnikateľ je povinná požiadať obec o predĺženie termínu zúčtovania. V odôvodnených prípadoch je možné požiadať i o zmenu účelu použitia prostriedkov.

(14) Právnickej osoba a fyzickej osobe – podnikateľovi, ktorej boli poskytnuté prostriedky a neboli použité, je povinná ich vrátiť v termíne zúčtovania na príjmový účet obce.

(15) Ak právnická osoba a fyzická osoba – podnikateľ nesplní zmluvné podmienky o poskytnutí dotácie, ďalšiu dotáciu obec môže poskytnúť tejto osobe, len ak uplynulo najmenej 5 rokov po skončení roka, v ktorom bola dotácia poskytnutá.

**§ 5 Rozhodovanie o poskytnutí dotácie**

(1) Poskytnutie dotácie schvaľujú poslanci OZ Boleráz.

(2) V mimoriadnych a odôvodnených prípadoch je možné podať žiadosť aj v priebehu roka.

(3) Celkový objem finančných prostriedkov na dotácie podľa tohto VZN je stanovený pri schvaľovaní rozpočtu obce a môže byť menený rozpočtovými opatreniami.

**§ 6 Kontrola poskytnutia a použitia dotácií**

Poskytnutie a použitie a zúčtovanie dotácií podlieha finančnej kontrole, ktorá sa vykonáva ako:

a. základná finančná kontrola,

b. administratívna finančná kontrola,

c. finančná kontrola na mieste.

Pri kontrole poskytnutia a použitia dotácií sa aplikuje každá z týchto foriem finančnej kontroly; povinne sa vykonáva základná finančná kontrola a administratívna finančná kontrola a fakultatívne sa môže vykonať finančná kontrola na mieste v prípade rozhodnutia obecného zastupiteľstva o vykonaní tejto formy kontroly.

Finančnú kontrolu je oprávnený vykonať starosta obce, poverená pracovníčka obecného úradu, členovia finančnej komisie a hlavný kontrolór obce.

**§ 7 Poskytnutie daru**

(1) Obec môže v odôvodnených prípadoch poskytnúť fyzickej osobe ( úspešným športovcom, umelcom, zaslúžilým občanom obce, významným rodákom a podobne) z rozpočtu obce finančný alebo vecný dar. Dar fyzickej osobe môže byť poskytnutý z prostriedkov rozpočtovaných ako zvláštne výdaje starostu v zmysle § 7 ods. . písm i) zákona č. 583/2004 Z.z. o rozpočtových pravidlách územnej samosprávy.

(2) Obec môže v odôvodnených prípadoch poskytnúť občanom pri likvidácii následkov živelnej pohromy   
(požiar, víchrica, povodeň, havária alebo iná podobná udalosť) z rozpočtu obce finančný alebo vecný dar. Dar fyzickej osobe môže byť poskytnutý z prostriedkov rozpočtovaných ako zvláštne výdaje starostu v zmysle § 7 ods. 1. písm i) zákona č. 583/2004 Z.z. o rozpočtových pravidlách územnej samosprávy.

(3) Poskytnutí daru rozhoduje obecné zastupiteľstvo 3/5 väčšinou hlasov všetkých poslancov.

1. Dar je možné poskytnú v jedno kalendárnom roku na ten istý účel iba raz.
2. Žiadosť o poskytnutie daru musí obsahovať:
   1. presné označenie a adresu žiadateľa
   2. účel poskytnutia daru (označenie konkrétneho použitia )
   3. peňažný ústav a číslo účtu, na ktorý možno dar poukázať,
   4. podpis žiadateľa .

**§ 8 Záverečné ustanovenia**

1. Právne vzťahy v tomto VZN neupravené sa spravujú zákonom č. 583/2004 Z.z. rozpočtových pravidlách územnej samosprávy a o zmene a doplnení niektorých zákonov v znení neskorších predpisov
2. Obecné zastupiteľstvo obce Boleráz schválilo VZN č. 98 /2019 na svojom rokovaní dňa 08.08.2019 uznesením č. 67/2019
3. Týmto VZN sa ruší VZN č.39/2005 o podmienkach poskytovania dotácie z rozpočtu obce
4. VZN č. 98/2019 nadobúda účinnosť 15-tym dňom od jeho zverejnenia na obecnej tabuli, t. j. dňom 27.8.2019

Vyvesené: 12.08.2019

Zvesené : 27.08.2019

Ing. Pavol Mackovčín

starosta obce

Príloha č. 1 k VZN č...........

**Žiadosť**

o poskytnutie dotácie z rozpočtu Obce Boleráz v roku .................

1. **Žiadateľ:**

|  |  |
| --- | --- |
| Názov organizácie / meno a priezvisko fyzickej osoby podnikateľa |  |
| Sídlo žiadateľa (PO/FO) |  |
| IČO |  |
| DIČ |  |
| Právna forma |  |
| Tel. kontakt |  |
| e-mail |  |
| Registrácia žiadateľa : číslo, dátum, register |  |
| Štatutárny zástupca (meno a priezvisko) |  |
| Adresa bydliska štatutárneho zástupcu |  |
| Tel. kontakt štatutárneho zástupcu |  |
| e-mail štatutárneho zástupcu |  |
| Bankové spojenie: číslo účtu, názov banky |  |

1. **Projekt**

|  |  |
| --- | --- |
| Názov podujatia/akcie |  |
| Cieľ akcie |  |
| Cieľová skupina |  |
| Termín, čas a miesto konania  (časové trvanie akcie) |  |
| Predpokladaný počet zúčastnených na podujatí/akcii ... |  |
| Autor projektu |  |
| Usporiadateľ a spoluorganizátori podujatia |  |
| Zodpovedná osoba usporiadateľa,  Meno a priezvisko, adresa, tel. číslo |  |
| Druh výdavkov, na ktoré žiadateľ použije dotáciu z rozpočtu obce (rozpis výdavkov) |  |
| Spolufinancovanie projektu z iných zdrojov (názov poskytovateľa, suma dotácie) |  |
| Spolufinancovanie projektu z vlastných zdrojov (uviesť z akých príjmov) |  |
| Navrhovaná forma prezentácie obce (napr. letáky, tlač, fotografie, internet .... |  |
| Charakter podujatia (obecný, regionálny, celoslovenský, medzinárodný) |  |

1. **Dotácia**

|  |  |
| --- | --- |
| Požadovaná suma dotácie z rozpočtu obce na realizovaný projekt |  |

1. **Význam projektu**

|  |  |
| --- | --- |
| Význam podujatia/akcie pre obec |  |

Vyhlasujem, že údaje uvedené v žiadosti a v prílohách sú pravdivé.

V zmysle zákona č. 18/2018 Z. z. o ochrane osobných údajov súhlasím so spracovaním

a sprístupnením uvedených údajov.

Dátum\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis štatutárneho orgánu a pečiatka

**Prílohy k žiadosti:**

1. kópia Štatútu alebo Stanov organizácie
2. menovací dekrét štatutárneho zástupcu (ak nie je súčasťou štatútu)
3. kópia dokladu o registrácii (IČO)
4. kópia živnostenského listu